Reisul-ulema
Reisul-ulema (turski: reisül-ulema; arapski: رئيس العلماء, doslovno 'starješina vjerskih učenjaka') naziv je za titulu velikog muftije kod Bošnjaka. Predstavlja najviši vjerski autoritet ne samo za muslimane u Bosni i Hercegovini već i za muslimane u Hrvatskoj, Sloveniji, Srbiji i bošnjačkoj dijaspori, gdje su muslimani organizirani kroz mešihate. Sjedište reisul-uleme je u Sarajevu. Trenutni reisul-ulema je Husein ef. Kavazović.